San Esteban de los Patos

San Esteban de los Patos [sanesTEban delosPAtos] estas municipo en la centroriento de la provinco Avilo, en la regiono Kastilio-Leono, Hispanio. Ĝi apartenas al Komarko de Avilo kaj al la jurisdikcia teritorio de Avilo, en la centro de la provinco. San Esteban de los Patos estas komprenebla kiel Sankta Stefano de la Anasoj; tiukadre estas du anasoj en la blazono, kvankam fakte Patos estas aludo al familio de reloĝantoj.

220ra|eta|maldekstra|San Esteban de los Patos en la provinco Avilo.
220ra|eta|maldekstra|Komarkoj de la provinco Avilo; Komarko de Avilo centre, rozkolore.
220ra|eta|maldekstra|Preĝejo.

 Geografio 
Ĝia municipa teritorio okupas totalan areon de 10,36 km² kaj laŭ la demografia informo de la municipa censo fare de la INE en 2021, ĝi havis 23 loĝantojn.

Ĝi perdis 200 loĝantojn el la mezo de la 20-a jarcento pro migrado al urbaj areoj. Ĝi distas 15 km de Avilo, provinca ĉefurbo.

Ĝi limas oriente kun Tolbaños, okcidente kun Mingorría kaj sude kun Avilo. Estas deklivaroj de la Sierra de Ojos Albos sur altitudo de 1117 msm.

 Historio 
En Mezepoko okazis reloĝado per setlejo fondita fine de la 13-a jarcento, ĉirkaŭ 1297, per reloĝantoj de familio Patos. La areo apartenis al la Regno Kastilio. Laŭlonge de jarcentoj diversaj senjoroj posedis la lokon.

Komence de la 19-a jarcento la milito kontraŭ francoj okazigis en la loko problemojn. Dum la dua duono de la 19-a jarcento estis minado kaj en 1863 oni inaŭguras fervojon inter Avilo kaj Sanchidrián, kies vojoj trapasas la teritorion de Los Patos kun stacio ĉe Mingorría. En Julio 1938 frankismaj soldatoj trudis sian gastadon ĉe Los Patos.

Tradiciaj enspezofontoj estis agrikulturo (cerealoj), brutobredado kaj ŝtonminado de granito. Lastatempe kultura kaj rura turismo ekgravis (popola arkitekturo, historia heredo, piedirado).

 Bildaro 

 Vidu ankaŭ 
 Municipoj de la provinco Avilo

 Notoj 

 Bibliografio 
 Duque Pindado, Eduardo (2013). «Los señoríos de las villas de Mingorría y San Esteban de los Patos». Cuadernos del Tomás (5): 83-94. ISSN 1889-5328.

Kategorio:Municipoj de Avilo